**Kirsti Bjerkvik** (født i 1947 i Vanylven) er en norsk billedkunstner bosatt i Molde i Møre og Romsdal. Kirsti debuterte som kunstner i en alder av 44 år på Galleri 1814 i Ålesund. Til tross for en noe sen start på sin kunstneriske karrière har interessen for kunst alltid vært tilstede. Som barn tilbrakte hun mye tid sammen med kunstmaleren Magnus Gjertsen som var en nær familievenn. Bjerkvik ble dessuten beskrevet som en moden debutant i informasjonsheftet som ble trykket i anledning hennes første utstilling på Galleri 1814.

Hennes foretrukne medium er oljemaleri på lerret. Bjerkvik maler for det meste mennesker, interiør eller stilleben. Hun veksler mellom myke og harde penselstrøk, og er svært opptatt av fargebruk. Kunsten til Kirsti kjennetegnes av mange lag med fargenyanser som er med på å skape lys og luft i strøkene.

Utdanning
---------

Kirsti Bjerkvik er utdannet sykepleier ved Røde Kors-klinikken i Bergen og har tidligere vært ansatt ved Molde sykehus. Fordi Kirsti startet som kunstner sent i livet har utdannelsen hennes blitt utradisjonell og supplert med mange selvstudier. Allerede som 23-åring tok hun et kurs hos maleren Erlend Grøstad, etterfulgt av undervisning hos maleren Jo Stang. Det var allikevel ikke før i 1981 at hun begynte som elev ved Oslo Tegne- og Malerskole hvor hun studerte under Cato Bødkter. Senere fikk hun undervisning i akttegning av Kåre Huse, og korrektur av maleren Svein Strand. Hun har dessuten hatt flere studieopphold ved Académie de Port-Royal i Paris.

Separatutstillinger
-------------------

* Galleri Urd, Bergen (2012)
* Molde Kunstforening (2008)
* Galleri Urd, Bergen (2005
* Galleri Hav, Fræna (2004)
* Galleri Parken, Bergen (2002)
* Galleri Galtung, Oslo (2000)
* Galleri Barbara Festivalutstilling Sunndalsøra (2000
* Galleri Parken, Bergen (2000)
* Galleri Petterson, Molde (1998)
* Galleri Rosenthal, Jidda, Saudi-Arabia (1996)
* Ørsta Kunstlag (1994)
* Ålesund Kunstforening (1993)
* Molde Kunstforening (1992)
* Galleri 1814, Ålesund/Eidsvoll (1991)

Kollektivutstillinger i utvalg
------------------------------

* MRKS Sommerutstilling - Juleutstilling (1999–2015)
* Romsdalutstillingen, Galleri Maerz (2006)
* MRKS Jubileumsutstilling (2003)
* Ørsta Kunstlag (2003)
* Volda Kunstlag (2002)
* Peder Balke Senter «Bordets glede» (1999)
* Ålesund Kunstforening, sommerutstilling (1998)
* Nynorsk Festspelveke, Ørsta (1993)
* Karmøyutstillingen, samt forskjellige Juleutstillinger (1990–1993)

Års- og landsdelutstillinger
----------------------------

* Statens Høstutstilling (1994)
* Vestlandsutstillingen (1992–1993)

Utsmykninger
------------

* Handels Service Hovedorganisasjon, Oslo
* Sparebanken Møre, Ålesund

Verv og medlemskap
------------------

Kirsti Bjerkvik var styreleder for Kunstnersenteret Møre og Romsdal (KMR) fra 2002–2003. Fra 2002–2004 var hun også styremedlem i KMR, og fra 2002 til 2005 var hun kunsterisk råd. Videre er Bjerkvik medlem i Norske Billedkunstnere (NBK), Bildende Kunstnere Møre og Romsdal (BKMR) og Landsforeningen Norske Malere (LNM).

Referanser
----------

1. 1 2  «Olsvikutstillingen» (PDF).
2. ↑  «Olsvikutstillingen» (PDF). Besøkt 23.02.2016.

Eksterne lenker
---------------

* 
* 
* 
*